મુંબઇ જ્યાં જલભરાવમાં ડબાયેલું છે, ત્યાં જ આસામ અને બિહાર પણ હાલ પૂરની સ્થિતિનો સમાનો કરી રહ્યા છે. એટલું જ નહીં ગુજરાતના બનાસકાંઠાએ તો હમણાં જ પૂરની સ્થિતિ જોઇ છે અને અહીં હજી રાહત કાર્યક્રમ ચાલી રહ્યું છે. ત્યાં જ હવામાન ખાતા અને સરકારી તંત્રો દ્વારા પ્રાપ્ત થતી જાણકારી મુજબ આવનારા ત્રણ દિવસોમાં ગુજરાતમાં અતિ ભારે વરસાદ પડવાની સંભાવના રહેલી છે જેના કારણે પૂર જેવી સ્થિતિ ગુજરાતમાં ફરી એક વાર ઊભી થાય તેવી પણ સંભાવનાઓ ઊભી થઇ છે. હવામાન ખાતાએ 28મી થી 31મી ઓગસ્ટ સુધી અતિભારે વરસાદની જાણકારી આપી છે. જે અંતર્ગત અમદાવાદ સમેત વડોદરા, સુરતમાં પણ વરસાદી રમઝટ ગત બે દિવસથી ચાલી રહી છે.